
Visszaút a másik oldalról, avagy egyedül nem megy

Dolgozatomban napjaink nagyon aktuális és mindenkit foglalkoztató kérdésével a büntetésüket töltő elítéltekkel, mint a társadalom „negatív” szereplőivel foglalkoztam.
Hogy miért lesz valaki büntetett előéletű, milyen körülmények hatására válik bűncselekmény elkövetőjévé nagyon fontos megismernünk, hiszen az okok ismeretében nagyobb esélyünk van a megelőzésre, a prevencióra.
De természetesen ugyanilyen fontos annak vizsgálata, hogy a büntetésüket letöltő elítéltek hogyan és milyen módon tudnak beilleszkedni a társadalomba, sikerül e visszatalálni a társadalom által elfogadott helyes útra. Dolgozatomban erre kerestem a választ.
Kik és milyen módon tudnak ebben segíteni. Hazai és nemzetközi gyakorlati példákat, megoldási kísérleteket tekintettem át primer és szekunderkutatás keretében.
Kriminálstatisztikai adatok alapján megvizsgáltam a hazánkra jellemző bűnözési tendenciákat. Szekunder kutatások segítségével betekintést nyertem, hogy mi is történik valójában egy elítélttel, a jogerős ítélet kimondása után. Egy átlagos elítéltnek milyen életkörülmények között, milyen lehetőségek mellett kell letöltenie a büntetését. Megpróbáltam rávilágítani, hogy a börtönbüntetés társadalmi hasznossága nem mindig kifizetődő.
Magyarországon a Pártfogó Felügyelői Osztály mellett számtalan karitatív és egyházi szervezet foglalkozik a szabadságvesztésre ítélt rabok börtönpártfogolásával Dolgozatomban ezen szervezetek tevékenységét vizsgáltam, különös tekintettel az utógondozásra, a reszocializációra, a szabadulás utáni lehetőségekre. 



